DELTA ราคาหุ้นลดลงมาก โบรกฯแนะทยอยสะสม เป้า 86 บาท
DELTA ราคาหุ้นลดลงมาก โบรกฯแนะทยอยสะสม เป้า 86 บาท
8 ม.ค. 2561

บล.ดีบีเอสฯ ระบุในบทวิเคราะห์วันนี้ (8 ม.ค.) ว่า บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA หลังถูกปรับออกจาก SET50 และบาทแข็งค่ามากเทียบดอลลาร์หสรัฐฯ ราคาหุ้นปรับลงมาถึง 15% แต่เห็นว่าแนวโน้มระยะยาวยังมีความแข็งแกร่งจากสินค้าบริษัทที่สอดคล้องกับเทคโนโลยีในอนาคต ทั้งในเรื่อง Internet of Things, รถยนต์ไฟฟ้า, Big Data คาดว่าอัตราการเติบโตกำไรหลักปีนี้เติบโตดีเป็น 16% เทียบช่วงเดียวกันของปีก่อน หลังปี 60 เติบโต 9% เทียบช่วงเดียวกันของปีก่อน
ปรับเพิ่มคำแนะนำเป็น ซื้อ จากเดิม ถือ เพราะราคาหุ้นที่ปรับลงมาทำให้มีส่วนเพิ่ม (upside) ได้อีก 16% จากราคาพื้นฐานที่ 86.00 บาท ซึ่งประเมินด้วย P/E ปี 61 ที่ 16 เท่า ซึ่งยังต่ำกว่าค่าเฉลี่ยของกลุ่ม (peer) ที่ 16.4 เท่า และบริษัทแม่ DELTA ไต้หวันที่ 21.5 เท่า ส่วนคาดการณ์อัตราผลตอบแทนปันผลปี 61 อยู่ในเกณฑ์ดีเป็น 4.5%